ועדת הכנסת, כנסת 20, פרוטוקול מספר 153, 2016-07-25 09:30

יואב קיש: בוקר טוב, אני פותח את הישיבה.

יואב קיש: נתחיל עם קביעת ועדות לדיון בהצעות חוק והצעות לסדר-היום, זה סעיף ד' בסדר-היום.

יואב קיש: הצעה 1 – הצעת חוק מגן דוד אדום.

יואב קיש: נמצאת פה חברת הכנסת שולי מועלם-רפאלי.

יואב קיש: את מוזמנת להציג את הבקשה שלכם.

שולי מועלם-רפאלי: על מה אנחנו מדברים?

שולי מועלם-רפאלי: סליחה.

יואב קיש: טוב, אני עובר לנושא הבא.

שולי מועלם-רפאלי: ברור שהנושא הזה צריך להיות בוועדת העבודה, הרווחה והבריאות.

שולי מועלם-רפאלי: אני חושבת שחבר הכנסת חיליק בר טעה.

יואב קיש: לא, כבר עשינו את זה אז.

יואב קיש: אז למה זה פה?

שולי מועלם-רפאלי: לא, לא עשינו את זה.

יואב קיש: דיברנו על זה כבר.

שולי מועלם-רפאלי: דיברנו אתה ואני, לא הצבענו על זה בוועדה.

יואב קיש: לא הספקנו להצביע?

<אתי בן יוסף: זה לא היה על סדר-היום.

שולי מועלם-רפאלי: לא, על מד"א לא.

יואב קיש: הבנתי.

יואב קיש: ואת אומרת: ועדת העבודה והרווחה.

אלעזר שטרן: מה עושה החוק, שולי?

שולי מועלם-רפאלי: הרי כשמישהו מפונה באמבולנס של מד"א או אחר, בתי-החולים אמורים להודיע למי שפינה, האם הבן-אדם אושפז או לא?

שולי מועלם-רפאלי: מה שקורה היום זה שהם לא מודיעים אחרי הרבה זמן, ואז מתחיל להישלח לאדם עצמו כל מיני דרישות תשלום עם ריביות והצמדות וכאלה.

שולי מועלם-רפאלי: והמטרה היא בעצם שבתי-החולים יודיעו תוך 14 יום למד"א או לרשות פינוי אחרת אם הבן-אדם אושפז או לא.

שולי מועלם-רפאלי: ואז אם הוא מאושפז הקופה משלמת את זה, אם הוא לא מאושפז האדם צריך לשלם את זה, ואז יש לו הסדר עם הקופה שלו.

שולי מועלם-רפאלי: ברור שנושא כזה הולך לוועדת העבודה, הרווחה והבריאות, זה ב-build in של הדבר, ולא לוועדת - - -

יואב קיש: מה עם הלשכה?

יואב קיש: ההמלצה היא גם?

<ארבל אסטרחן: ועדת העבודה.

יואב קיש: אוקיי.

יואב קיש: אז אני בעד העניין הזה.

יואב קיש: מישהו רוצה להתייחס קודם?

יואב קיש: מי בעד?

יואב קיש: שירים את ידו.

יואב קיש: מי נגד?

יואב קיש: מי נמנע?

יואב קיש: בעד העברת הצעת החוק לוועדת העבודה, הרווחה והבריאות – רוב

יואב קיש: ההצעה להעביר את הצעת החוק לוועדת העבודה, הרווחה והבריאות אושרה.

יואב קיש: עבר.

יואב קיש: עבודה ורווחה.

שולי מועלם-רפאלי: תודה.

יואב קיש: אני עובר רגע לראות הלאה אם יש לנו את מי מחברי הכנסת נמצאים פה.

יואב קיש: אני עובר לסעיף ה' – בקשת חבר הכנסת אלי כהן, יושב-ראש הוועדה המיוחדת לדיון בהצעת חוק הרשות הממשלתית להתחדשות עירונית, להקדמת הדיון בהצעת חוק התכנון והבניה (הוראת שעה) (תיקון – חובת מתן הקלה לתוספת דירות מגורים), תשע"ו-2016, לפני הקריאה השנייה והשלישית.

יואב קיש: אלי, תסביר בבקשה.

יואב קיש: כן, אדוני היושב-ראש.

יואב קיש: הצעת החוק זה הצעת חוק שלי ושל חבר הכנסת ביטן, שהמטרה שלה לסייע בנושא של הגדלת היצע המגורים, בעיקר בנושא של דירות קטנות.

יואב קיש: עשינו כאן תהליך מואץ, הגענו כאן להסכמה של קואליציה ואופוזיציה.

יואב קיש: החוק ללא הסתייגויות.

יואב קיש: ועל רקע זאת נודה לאישור של אדוני ושל חברי הוועדה להעלות את הנוסח להצבעה לקריאה שנייה ושלישית.

יואב קיש: מישהו רוצה להתייחס מהחברים?

יואב קיש: אז אני חושב שחבר הכנסת אלי כהן, כרגיל, מצליח לעשות - - -

ישראל אייכלר: אולי אבקש את רשות הדיבור.

ישראל אייכלר: לא שאני לא מסכים, אני כן מסכים עם אלי כהן, אלי כהן עושה הרבה דברים טובים.

ישראל אייכלר: אבל הייתה הצעת חוק של פיצול דירות שביקשתי, דירות גדולות, כדי להציף את השוק - - -

יואב קיש: הצעת חוק פרטית?

ישראל אייכלר: פרטית.

ישראל אייכלר: ודחו את זה כל הזמן הקואליציה כי ראשי הערים מתנגדים.

ישראל אייכלר: וחברי אלי כהן, ומשה כחלון שר האוצר מאוד תמכו בזה.

ישראל אייכלר: בסוף אני רואה הצעה של חבר הכנסת אלי כהן – אותו הדבר, לאפשר את זה, אבל רק בדירות צמודות קרקע במקומות שבהם ראשי הערים לא יצטרכו להוסיף גני ילדים.

ישראל אייכלר: לא, לא רשמנו גני ילדים.

ישראל אייכלר: הוצאות נוספות.

ישראל אייכלר: קרי שזה יהיה לכולם חוץ מלחרדים.

ישראל אייכלר: אז אני רוצה לבקש תיקון לדבר הזה, אבל זה לא קשור לעניין.

יואב קיש: אני לא מכניס את זה.

ישראל אייכלר: לא, לא ביקשתי שתכניס.

ישראל אייכלר: רק לפרוטוקול.

יואב קיש: חבר הכנסת אלי כהן ידוע בזה שהוא מצליח באמת לגשר על פערים ולייצר הסכמות.

ישראל אייכלר: כן.

יואב קיש: ואני בטוח שגם בעניין הזה - - - אז אוקיי, מי בעד לאשר את הפטור מחובת הנחה?

יואב קיש: שירים את ידו.

יואב קיש: מי נגד?

יואב קיש: מי נמנע?

יואב קיש: בעד הבקשה לאישור פטור מחובת הנחה להצעת החוק – פה אחד

יואב קיש: פה אחד.

יואב קיש: ההצעה התקבלה.

יואב קיש: אלי, יש לך פה עוד משהו אתנו?

ישראל אייכלר: יש לו.

ישראל אייכלר: יש עוד דבר אחד בנושא של הצעת החוק - - -

יואב קיש: אתה יודע מה?

יואב קיש: תיכף.

יואב קיש: אני רוצה לעבור, וגם יש פה אנשים שבאו לנושא אחר, וזה הפטור מחובת הנחה של בקשת הממשלה, סעיף ו', להקדמת הדיון בהצעת חוק לימוד חובה חובה (תיקון מס' 34), התשע"ו-2016 (מ/1068) לפני קריאה ראשונה.

יואב קיש: מי מציג את זה מהממשלה?

יואב קיש: בבקשה.

יואב קיש: רק תגיד מה שמך.

<לירן שפיגל: לירן שפיגל מהלשכה המשפטית במשרד החינוך.

<לירן שפיגל: מה שאתם מבקשים, שאציג קודם את התיקון?

אלעזר שטרן: דרך אגב, על ההסתייגויות הספקתם לעבור?

אלעזר שטרן: יש עשרה ימים, נדמה לי, מהרגע שמפורסם תזכיר, שהציבור רשאי להגיש בו הסתייגויות.

אלעזר שטרן: רציתי לשאול אותך אם קיבלת דיווח.

אלעזר שטרן: לדעתי, עשרה ימים נגמרו אתמול ב-09:30.

<לירן שפיגל: עשרה ימים נגמרו אתמול ב-09:00 בבוקר.

<לירן שפיגל: אני מקבל את ההסתייגויות.

<לירן שפיגל: לא התקבלו הסתייגויות.

<לירן שפיגל: למעט הערות של משרד האוצר לא קיבלנו - - -

אלעזר שטרן: לא התקבלה אף הסתייגות מהציבור?

יואב בן צור: אתה רואה שהציבור מסכים.

<לירן שפיגל: אציג את התיקון ואחר כך - - -

יואב קיש: בבקשה.

<לירן שפיגל: תיקון סעיף 3 לחוק לימוד חובה.

אלעזר שטרן: סליחה רגע, אנחנו יודעים שהגיעו הסתייגויות.

<לירן שפיגל: אני לא קיבלתי הסתייגויות.

אלעזר שטרן: אז איפה זה נעצר?

יואב קיש: בסדר, זה בירור שנעשה אחר כך.

אלעזר שטרן: לא ברור לי.

יואב קיש: בסדר, יכול להיות שיש פה בעיה, היא לא קשורה לפטור מחובת הנחה.

אלעזר שטרן: סליחה רגע, תן לי להגיד לך משהו.

יואב קיש: מה לא ברור?

אלעזר שטרן: כשמגיעות הסתייגויות, מישהו צריך לקרוא אותן, לא סתם נתנו את העשרה ימים.

ישראל אייכלר: לא קשור לוועדת הכנסת.

אלעזר שטרן: שנייה רגע.

שולי מועלם-רפאלי: לא אליו אמורות להגיע ההסתייגויות?

אלעזר שטרן: לא, למשרד החינוך, הוא אומר שהוא לא קיבל אותן.

שולי מועלם-רפאלי: הוא של משרד החינוך.

<לירן שפיגל: אם יורשה לי, אסביר.

<לירן שפיגל: יש מערכת תזכירים ממשלתית ממוחשבת.

<לירן שפיגל: המייל שלי מופיע כמי שרפרנט של התיקון הזה, ואני אמור לקבל את כל ההסתייגויות - - -

אלעזר שטרן: אנחנו יודעים שהגיעו.

אלעזר שטרן: אם אתה רוצה, אתן לך את השמות.

יואב קיש: סליחה, אני עוצר את הדיון, אל תענה.

יואב קיש: אלעזר, נושא חשוב, לא במסגרת ועדת הכנסת.

אלעזר שטרן: למה?

יואב קיש: כי אנחנו כרגע - - -

אלעזר שטרן: לא, אני רוצה להגיד לך למה.

יואב קיש: אני מסביר לך למה.

אלעזר שטרן: אגיד לך למה לוועדת הכנסת.

יואב קיש: לא, אם יש לך פה בעיה - - -

אלעזר שטרן: לא, אגיד לך למה - - -

יואב קיש: לא, אני רוצה רגע להגיד לך מה שאני רוצה להגיד לך.

אלעזר שטרן: בבקשה.

יואב קיש: אם יש בעיה בהתנהלות של קבלת ההסתייגויות מהציבור לחקיקה ממשלתית, אני אומר:

יואב קיש: הנושא הזה לא צריך להתנהל בוועדת הכנסת.

יואב קיש: זה הכול.

אלעזר שטרן: אתה צודק.

אלעזר שטרן: אלא אם כן ועדת הכנסת דנה בפטור מחובת הנחה, זאת אומרת בהאצת התהליך.

אלעזר שטרן: כיוון שהוועדה, ועכשיו אני אומר באמת, תגיד לי אם אתה חושב שאני טועה, כיוון שהנושא הוא נושא של האצת התהליך, בניגוד למקובל, ונקרא פטור מחובת הנחה – אין לי בעיה אם רוצים להאיץ את זה, ובתנאי אחד, שכשנתנו את העשרה ימים הספיקו לעבור על למה שנתנו את העשרה ימים.

אלעזר שטרן: אולי זה ייקח עוד יום, עוד יומיים, עוד שנתיים.

ישראל אייכלר: לא כתוב שצריך להספיק לעבור, אין שום חוק כזה.

אלעזר שטרן: אני לא יודע.

אלעזר שטרן: סליחה.

יואב קיש: אגיד לך.

יואב קיש: אנחנו לא עושים בניגוד, אנחנו עושים תהליך של האצה, תהליך שהוא הליך מקובל.

יואב קיש: אם הוא מתקבל בוועדה, הוא במסגרת הכלים שיש לוועדה לעשות.

יואב קיש: במסגרת סמכותה המלאה, בוא נגדיר ככה.

יואב קיש: עכשיו, יכול להיות שנפל פגם בהתנהלות הממשלה בחוק הזה.

אלעזר שטרן: לא, פשוט לא ניתן את הזמן.

יואב קיש: סליחה, אתה אומר: הגיע.

יואב קיש: ואולי מה שאתה אומר לא נכון?

יואב קיש: לא אכנס לבדוק את זה עכשיו.

אלעזר שטרן: יכול להיות.

יואב קיש: אז בגלל זה אני אומר:

יואב קיש: לא אכנס לבדוק את זה עכשיו.

אלעזר שטרן: אבל יש לי יסוד סביר להניח שהוא טועה.

יואב קיש: בסדר, אז מולי יושב - - -

אלעזר שטרן: ואז הם לא עברו.

אלעזר שטרן: ואז מה מאיצים תהליך?

יואב קיש: אלעזר, מולי יושבת בקשת הממשלה להקדמת הדיון לקריאה ראשונה.

אלעזר שטרן: מאיזה נימוקים?

יואב קיש: אז זה מה שאני בא לשמוע.

יואב קיש: אתה עכשיו מערב משהו, שהוא תהליך שיכול להיות שנפל בו פגם, אבל אני מבקש שתטפל בו במסגרות הנכונות, לא במסגרת הזו.

ישראל אייכלר: אדוני היושב-ראש, לא נפל שום פגם.

יואב קיש: לטענתו, אני אפילו לא מתעסק עם זה.

ישראל אייכלר: לא כתוב בחוק שמישהו צריך לקרוא את זה.

ישראל אייכלר: ניתן זמן לאנשים לערער.

ישראל אייכלר: הם ערערו.

ישראל אייכלר: זה עניין פקידותי, לא קשור לוועדת הכנסת.

יואב קיש: אנחנו את העניין הזה, אלעזר - - -

שולי מועלם-רפאלי: אבל אם נותנים לאנשים אפשרות לערער, מישהו צריך להתייחס לערעור שלהם.

שולי מועלם-רפאלי: לא, אייכלר?

ישראל אייכלר: בתוך העשרה ימים?

ישראל אייכלר: יש לו חודשיים להתייחס לזה.

שולי מועלם-רפאלי: תיכף הוא יגיד את זה.

ישראל אייכלר: אז זה לא קשור לתהליך.

יואב קיש: חברים, אני רוצה לסיים את הדיון בנושא הזה.

ישראל אייכלר: אני לא רוצה - - - בפרוטוקול שהיה פה איזה - - -

יואב קיש: רגע, חבר הכנסת אייכלר.

יואב קיש: הנושא הספציפי הזה הוא לא בסמכותה של הוועדה.

יואב קיש: התנהלות הממשלה תיבדק על ידיך אלעזר, ובהמשך אתה יכול לדבר ישירות עם הרפרנט.

יואב קיש: כרגע אנחנו רוצים לשמוע את סיבת הרפרנט, מדוע הבקשה לפטור מוגשת.

יואב קיש: בבקשה.

<לירן שפיגל: אתם מעוניינים שאקריא את התיקון?

יואב קיש: לא, אני רוצה לשמוע את הבקשה.

שולי מועלם-רפאלי: למה אתם רוצים הקדמה?

<לירן שפיגל: סעיף 10א לחוק לימוד חובה, שתוקן ב-2013, הינו סעיף מחמיר יחסית, יש בו תנאים מגבילים.

<לירן שפיגל: מצאו שיש קושי ליישם אותו.

<לירן שפיגל: בעקבות ההסכם הקואליציוני הוחלט לתקן את סעיף 10א.

יואב קיש: לא, אתה לא עונה לי לשאלה.

<לירן שפיגל: אענה לשאלה.

יואב קיש: אני לא רוצה להיכנס לסעיף, בסדר?

יואב קיש: לא רוצה לדבר עליו.

יואב קיש: אני רוצה לדעת מדוע אתם רוצים את הפטור מחובת הנחה.

אלעזר שטרן: אני יכול לחזק את השאלה, כיוון שמדובר על 2018.

יואב קיש: סליחה, תן לו לענות.

יואב בן צור: - - - של קיש, מה אתה רוצה?

אלעזר שטרן: תגיד, אתה עוזר לו לנהל את הישיבה?

יואב בן צור: כן.

אלעזר שטרן: אוקיי.

<לירן שפיגל: במסגרת סעיף 10א נקבע שיהיה יישום הדרגתי של לימודי תוכנית הבסיס עד לשיעור של 100%.

<לירן שפיגל: מדברים פה על שלושה מקצועות שיהיה צריך ללמוד אותן בהיקף נרחב.

אלעזר שטרן: על מה?

אלעזר שטרן: סליחה.

שולי מועלם-רפאלי: ובצדק.

<לירן שפיגל: שלושה מקצועות.

<לירן שפיגל: סעיף 10א עניינו תקצוב של מוסדות הפטור, קובע שעל מוסדות הפטור ללמד את תוכנית היסוד ותוכנית הבסיס, שזה שלושה מקצועות מתוך תוכנית היסוד, כאשר על-פי החלטת הממשלה מוסדות הפטור אמורים ללמד את המקצועות האלה בהיקף של 100% כבר בשנת הלימודים תשע"ז, שזה השנה הקרובה.

<לירן שפיגל: אנחנו לא מדברים על שנים קלנדריות, אנחנו מדברים על שנות לימוד.

<לירן שפיגל: לצורך כך צריך להתקין תקנות שקובעות את ההסדר ההדרגתי.

<לירן שפיגל: התקנות לא נקבעו.

<לירן שפיגל: ככל שהצעת החוק לא תקודם ולא תתוקן, משמעות הדברים היא ששנה הבאה מוסדות הפטור, בהיעדר הסדר הדרגתי, אם הן ילמדו 55% מתוכנית היסוד, יהיו מתוקצבים בשיעור של 30% מתקן הבסיס, כאשר מדובר כאן על דרישה שלמוסדות הפטור יש קושי גדול מאוד ליישם את הדרישה שילמדו 100% שלושה מקצועות.

<לירן שפיגל: זה המצב המשפטי הנוכחי.

<לירן שפיגל: ולכן המבוקש הוא להקדים את הדיון בהצעת החוק, כדי לאפשר תיקון שלה, כדי להסמיך את שר החינוך להפעיל את שיקול דעתו - - -

יואב קיש: טוב.

יואב קיש: תודה.

אלעזר שטרן: יש לי שאלה.

יואב קיש: אתן זכות דיבור לכולם.

יואב קיש: תודה רבה.

יואב קיש: מי מבקש זכות דיבור?

אלעזר שטרן: לא זכות דיבור, לשאול.

יואב קיש: בבקשה, אלעזר.

אלעזר שטרן: הבנתי שמה שדובר זה על 2018.

אלעזר שטרן: אתה אומר שמדובר על 2016.

ישראל אייכלר: 17'.

ישראל אייכלר: שנת הלימודים 17' זה באלול.

אלעזר שטרן: כן, בסדר.

<לירן שפיגל: אנחנו מדברים על שנת הלימודים תשע"ז, שמתחילה ב-1 בספטמבר 2016.

ישראל אייכלר: זאת אומרת, שמה ששר החינוך אמר על דוכן הכנסת, שכל החוק הזה אמור להיות מיושם רק החל מ-2018 – וככה שר החינוך אמר על דוכן הכנסת – אתה אומר שזה לא נכון?

<לירן שפיגל: אין לי מושג, אני לא יודע מה שר החינוך אמר על דוכן הכנסת.

<לירן שפיגל: שר החינוך צריך להתקין תקנות כדי לקבוע יישום הדרגתי של לימוד תוכנית הבסיס, ואת התקנות האלה צריך להתקין לפי החוק.

<לירן שפיגל: ולמיטב הבנתי, החלטת הממשלה מדברת על החלטת יישום של 100% בתשע"ז.

יואב קיש: אוקיי.

יואב קיש: אייכלר, רצית?

ישראל אייכלר: אדוני היושב-ראש, עצם העובדה שהוגשו הסתייגויות זה כשל אצלם במשרדים של ארגוני האיחוד האירופי וה-CIA, שמנהלים את מלחמת התרבות בישראל, איך קרה דבר כזה שזה לא הגיע, אבל אין לזה שום קשר - - -

יואב קיש: כבר דיברנו על זה.

יואב קיש: זה מאחורינו.

יואב קיש: אתה מעלה דבר שהוא כבר לא רלוונטי.

ישראל אייכלר: אבל עכשיו לעצם העניין.

ישראל אייכלר: היות שיש בעיה של סמים במדינת ישראל בחינוך הממלכתי, ולא יעלה על הדעת שמישהו יגיש הצעת חוק, שבית-ספר שיש שם סמים, יפסיקו לו את התקציב, למרות שמבחינה חינוכית מאוד חשוב לבטל את העניין של הסמים בבתי-הספר, כך לא יעלה על הדעת שמישהו יפסיק תקצוב לילדים קטנים בגלל שלא לומדים שם משהו מאוד חשוב כמו אנגלית וערבית ורוסית.

ישראל אייכלר: ולכן החוק הזה היה חוק בלתי חוקי בעליל של פגיעה בילדים קטנים בעוון אבותיהם.

ישראל אייכלר: ושוב, מקבילה לסמים, שגם שם אנחנו לא מאשימים את ההורים.

ישראל אייכלר: ולכן אני חושב שצריך לזרז מאוד להסיר את החרפה הזאת מעל ספר החוקים של מדינת ישראל.

רועי פולקמן: רק אפשר לפטור את כולם מלימודי ליבה, לא רק את החרדים?

יואב קיש: אני כרגע לא עוסק בפטור מלימודי ליבה, אני עוסק בהקדמת הדיון.

רועי פולקמן: בבית-ספר האנתרופוסופי לא צריך לימודי ליבה, שיעשו סריגה - - -

יואב קיש: טוב, חברים, מישהו עוד רוצה להתייחס?

יואב קיש: בבקשה.

אלעזר שטרן: אני רק אבקש לבדוק - - -

ישראל אייכלר: אבל סמים אתה מסכים שצריך - - -

רועי פולקמן: לא, אבל להשוות סמים לליבה.

יואב קיש: חברים, שקט.

יואב קיש: בבקשה, אלעזר, רצית משהו?

יואב קיש: רועי, זה מפריע.

רועי פולקמן: להשוות את זה לסמים?

אלעזר שטרן: נו, אייכלר עם הסמים שלו.

יואב קיש: בבקשה, שקט.

רועי פולקמן: אני מבקש לבדוק שני דברים.

רועי פולקמן: כמו שאמרת, היושב-ראש, אני מקבל את זה, שזה לא קשור לתוכן – כן ליבה, לא ליבה, זה לא הדיון עכשיו.

דוד ביטן: לא דנים בוועדת הכנסת בתוכן.

אלעזר שטרן: ברור.

אלעזר שטרן: אני מבקש רק שני דברים: כיוון שהדיון פה הוא האצה או פטור, לא משנה איך תקרא לזה, ניתנו פה שתי תשובות שאני מבקש שתבדוק אותן.

אלעזר שטרן: הראשונה, כפי שאמרתי, שלא הוגשו הסתייגויות.

אלעזר שטרן: השנייה – לא אמרתי תעצור עכשיו, תחליט מה שאתה רוצה, אמרתי מה אני מבקש שיהיה כתוב בפרוטוקול - - -

יואב קיש: אוקיי, מה שאתה מבקש.

יואב קיש: השנייה זה נושא לאיזה שנת לימודים מדובר?

אלעזר שטרן: בדיוק.

אלעזר שטרן: השנייה, שבניגוד, כמו שאמרתי, אני מבקש לבדוק את זה, שר החינוך אמר שיש לזה השלכות רק החל מ-2018 – ככה הוא אמר על דוכן הכנסת פעמיים לפחות.

דוד ביטן: תשאל אותו.

יואב קיש: אז, אלעזר, אני רוצה לסכם.

יואב קיש: אנחנו רוצים לעבור, יש לנו יום ארוך היום.

יואב קיש: חברים, אני מסכם את זה.

יואב קיש: אני מבקש לפרוטוקול: הוועדה הזו כרגע דנה בנושא מאוד ספציפי, וזה בקשה להקדמת הדיון.

יואב קיש: שתי הטענות שאמרת נאמרו לפרוטוקול, הן לא בסמכות הוועדה הזאת, אתה מוזמן לפעול בכל הכלים הפרלמנטריים שיש לך לבדוק אותן ולאמת אותן.

יואב קיש: ובוודאי ובוודאי אם יש פה התנהלות ממשלתית שגויה, ראוי שתתוקן.

יואב קיש: זה הכול.

אלעזר שטרן: זה לא סתם.

יואב קיש: אני לא ועדה לבדיקת הממשלה, עם כל הכבוד.

אלעזר שטרן: נכון, אתה צודק, אתה לא בודק את אמינות הממשלה.

יואב קיש: אוקיי.

אלעזר שטרן: מה שאני רציתי רק להדגיש, שהטענות שלי הן לא לתוכנו של החוק.

יואב קיש: בסדר, שמענו, אוקיי.

יואב קיש: העניין נשמע.

יואב קיש: אני מעלה להצבעה את בקשת הממשלה – לא, אני מעלה להצבעה.

ישראל אייכלר: היות שהפרוטוקול יגיע לבג"ץ, ללא ספק, כי אותם ארגונים שפועלים יביאו את זה לבג"ץ, אני לא רוצה שיירשם בפרוטוקול כאילו היה איזה פגם בהליך החקיקתי.

יואב קיש: לא, זה נאמר עשר פעמים.

ישראל אייכלר: לא, אני רוצה לומר שאין שום חובה בחוק, שהפקיד במשרד החינוך יקרא את ההסתייגויות לפני - - -

יואב קיש: בסדר.

ישראל אייכלר: החוק אומר שצריך לאפשר הגשת הסתייגויות.

אלעזר שטרן: לא הגיעו.

יואב קיש: תודה.

יואב קיש: אנחנו מצביעים על בקשת הממשלה להקדמת הדיון בהצעת חוק לימוד חובה (תיקון מס' 34), התשע"ו-2016, לקריאה ראשונה.

יואב קיש: מי בעד?

יואב קיש: שירים את ידו.

דוד ביטן: איפה האופוזיציה?

יואב קיש: תשעה.

יואב קיש: מי נגד?

יואב קיש: אחד.

יואב קיש: מי נמנע?

יואב קיש: אין.

יואב קיש: בעד הבקשה לפטור מחובת הנחה להצעת החוק – רוב

יואב קיש: הבקשה אושרה.

יואב קיש: אז סיימנו בנושא הזה.

אלעזר שטרן: רוויזיה.

יואב קיש: רוויזיה?

יואב קיש: אז נקבע ב-10:30?

יואב קיש: לא, יש לי דיון על ערוץ הכנסת.

יואב קיש: נודיע את השעה של הרוויזיה.

דוד ביטן: באמצע הדיון על ערוץ הכנסת.

יואב קיש: לא, אבל השאלה היא מה עם האנשים.

ישראל אייכלר: יש לנו סדר-יום.

ישראל אייכלר: אולי תעשה את זה חצי שעה - - -

דוד ביטן: יהיו לך עוד רוויזיות, אל תדאג.

יואב קיש: נכון.

יואב קיש: אקבע את זה לקראת סוף הסדר-יום.

<ארבל אסטרחן: לא, אבל אז תצטרך חצי שעה - - -

יואב קיש: אז הנה, אני כבר אומר לכם.

יואב קיש: בוא נראה, אנחנו גומרים היום באיזה שעה?

יואב קיש: עד 12:00, נכון?

יואב קיש: אז בוא נעשה ב-11.30.

יואב קיש: 11.30 כל הרוויזיות להיום, בסדר?

ובהצעות לסדר-היום: <4.

ובהצעות לסדר-היום: הצעה לסדר-היום בנושא: "ציון יום ההצדעה לחיילות צה"ל ומערכות הביטחון" – של חברי הכנסת רחל עזריה, שלי יחימוביץ', ענת ברקו, עליזה לביא, מרדכי יוגב, עודד פורר ותמר זנדברג>

יואב קיש: אנחנו בסעיף ד'4.

שולי מועלם-רפאלי: גם ד'3 אפשר.

יואב קיש: אנחנו עוברים לנושא, בגלל שחברת הכנסת ענת ברקו נמצאת פה אתנו, ד'4: הצעה לסדר-היום בנושא: ציון יום ההצדעה לחיילות צה"ל ומערכות הביטחון, של חברי הכנסת רחל עזריה, שלי יחימוביץ, ענת ברקו, עליזה לביא, מוטי יוגב, עודד פורר ותמר זנדברג.

יואב קיש: בבקשה, תציגי את הנושא.

ענת ברקו: אך לפני שבועיים, אדוני היושב-ראש, קיימנו כאן בכנסת אירוע הצדעה לחיילות צה"ל וכוחות הביטחון במעמד ראש הממשלה, יושב-ראש הכנסת, נשיאת בית-המשפט העליון, עם תוכנית שלמה לאותו יום באמת להוקיר את פועלן של חיילות צה"ל, וכוחות הביטחון, כשאני מתכוונת למשטרה, לשב"ס, לשב"כ ולמוסד.

ענת ברקו: לצערי הרב, הדיונים התבצעו בצורה מצוינת בוועדות על נושאים רלוונטיים שבאמת מעסיקים אותנו בנושא של קידום חיילות, בנושא של התמודדות עם כל מיני דברים שקשורים לחינוך נשים במערכות ביטחוניות, בנושא של חינוך, גם בוועדת החוץ והביטחון וגם בוועדת החינוך.

ענת ברקו: לצערנו הרב, הוועדה למעמד האישה סירבה לקיים את הדיון.

ענת ברקו: זה הזמן לומר שיותר משנה, מאז בעצם הכנסת ה-20 פועלת, יש הדרה מוחלטת של חיילות צה"ל ונשות כוחות הביטחון, אבל בעיקר המילה צה"ל לא מופיעה בדיונים שם.

ענת ברקו: אני בעד לעסוק באמת במורכבות חייהן של הנשים הבדואיות והאריתריאיות, וגם בנושאים אחרים, אבל אני לא חושבת שנושא שהוא בלב ליבה של החברה הישראלית, ואני כקצינה בצה"ל יודעת את זה, היינו מגיעים לוועדה הזאת, הרבה מאוד חוקים חוקקו יחד עם צה"ל, כתוצאה מהצורך לתת מענה לדברים שעלו בחיים שלנו בצבא.

ענת ברקו: ולכן לא ייתכן דבר כזה.

ענת ברקו: ואכן, זה מה שקורה עכשיו.

ענת ברקו: אנחנו רואים שהיום ייערך דיון בוועדה למעמד האישה.

ענת ברקו: הוא לא יהיה במעמד יושבת-ראש הוועדה, הוא יהיה במעמד חבר הכנסת בגין.

שולי מועלם-רפאלי: אה, היא נתניה את זה לבגין לנהל?

ענת ברקו: וטוב שכך.

ענת ברקו: טוב שכך.

ענת ברקו: והצענו לה להקים ועדת משנה, שתעסוק בנשים בכוחות הביטחון, כך שהיא לא תצטרך לחוש איזושהי אי נעימות, אבל צריך לומר: הוועדה לא על שמה של חברת הכנסת עאידה תומא סלימאן.

יואב קיש: מה הבקשה עכשיו?

ענת ברקו: הבקשה היא שכל הנושאים שקשורים לחיילות צה"ל.

יואב קיש: לא, אנחנו לא יכולים לדון, דנים בנושא ספציפי.

<קריאה: מסלול מקוצר.

ענת ברקו: אוקיי.

ענת ברקו: הנושא של ההצדעה לחיילות צה"ל, אירועים שקשורים בנשים, כולם יעברו להחלטת ועדת החוץ והביטחון.

ענת ברקו: לפחות - - -

יואב קיש: אני לא יכול לדון בכולם, אני דן בנושא ספציפי.

ענת ברקו: אוקיי, הנושא הזה.

ענת ברקו: אנחנו הולכים לקבע את האירוע הזה, אדוני היושב-ראש, אחת לשנה.

ענת ברקו: שהאירוע הזה באמת ייהפך למסורת בכנסת.

אלעזר שטרן: עד שנה הבאה כבר יש ועדה אחרת.

אלעזר שטרן: ואחת לשנה, גם אם לא בוועדה, גם אם לא אני אוביל אותו או לא אתה, חבר הכנסת אלעזר שטרן.

יואב קיש: למה?

יואב קיש: אתם לא בקואליציה, יכול להיות שהיא תחזיק יותר זמן.

ענת ברקו: אני בטוחה שאתה כראש אכ"א לשעבר - - -

אלעזר שטרן: אני אתך.

יואב קיש: טוב.

יואב קיש: אז ההמלצה זה ועדת החוץ והביטחון.

יואב קיש: מישהו רוצה לנמק אחרת?

יואב קיש: לא.

איתן כבל: יש לי הצעה.

יואב קיש: כן, חבר הכנסת כבל.

איתן כבל: לגייס את תומא סלימאן לשלושה חודשים.

ענת ברקו: למילואים.

אלעזר שטרן: לפחות לשירות לאומי.

יואב קיש: בתור יושב-ראש שדולת המילואים, אתה מוזמן להציע לה את ההצעה שלך.

ענת ברקו: לא, היא מעדיפה שחדר הוועדה שלה יוקדש לתנועה האסלאמית.

ענת ברקו: זה מה שמעסיק אותה.

יואב קיש: טוב, היא לא פה, אז אני מבקש.

יואב קיש: לא נאריך בנושא שלה.

יואב קיש: אני בעד כמובן ועדת החוץ והביטחון.

יואב קיש: מי בעד שזה יעבור לוועדת החוץ והביטחון?

יואב קיש: שירים את ידו.

יואב קיש: מי נגד?

יואב קיש: מי נמנע?

יואב קיש: בעד ההצעה להעביר את ההצעה לסדר-היום לוועדת החוץ והביטחון – פה אחד

יואב קיש: פה אחד.

ענת ברקו: תודה רבה לכם.

יואב קיש: בבקשה.

שולי מועלם-רפאלי: סעיף 3.

איתן כבל: ברקו, העם מאחורייך, צה"ל מאחורייך.

יואב קיש: רגע, איתן, למה אתה פה?

יואב קיש: אני רוצה לדעת.

ענת ברקו: בא להגיד לי שהעם מאחורי.

איתן כבל: באתי לנוח מהוועדה שלי.

שולי מועלם-רפאלי: אחרי שדחפו אותי, הרביצו לי.

יואב קיש: איתן, אני פשוט רוצה לדון בזה כשראשי הוועדות נמצאים, ואני רואה רק אותך פה.

יואב קיש: בבקשה.

איתן כבל: ביקש גפני את הצעת החוק שלו לדחות למחר.

<לאה ורון: הצעת חוק הבנקאות.

יואב קיש: אתם מגיעים להסכמה שם?

יואב קיש: זה מה שאתה אומר?

איתן כבל: נראה.

יואב קיש: אוקיי, אז סעיף ג' יורד מסדר-היום.

יואב קיש: זה אחד, קיבלת.

יואב קיש: כן, כבל, מה הלאה?

איתן כבל: לא, באתי לעניין הראשון של השכירות.

יואב קיש: אז בוא נעשה ככה: את חוק השכירות אדחה ל-11:30.

יואב קיש: ובוא נקרא לאלאלוף, תכניסו אותו, כי הוא פה זמין.

<אתי בן יוסף: היועץ המשפטי של הוועדה.

יואב קיש: לא, אני לא רוצה.

יואב קיש: אני רוצה שניסן יהיה פה ב-11:30 ונדבר.

רועי פולקמן: לא, אז כאן, יואב, הבקשה שלנו זה לא להצביע על זה עכשיו.

רועי פולקמן: אנחנו רוצים לנסות להגיע לאיזושהי - - -

איתן כבל: אז בוא תדחה את זה גם כן למחר.

יואב קיש: לא, לא דוחה למחר.

יואב קיש: לא, סליחה.

רועי פולקמן: אנחנו מבקשים שתיתן לנו עד מחר לנסות להגיע לאיזשהו הסכם, על הסיפור של ימי המנוחה.

<אתי בן יוסף: לא, אנחנו מדברים על השכירות.

רועי פולקמן: אה, על השכירות?

רועי פולקמן: משהו אחר.

יואב קיש: לא.

יואב קיש: ימי מנוחה גם אתם רוצים?

רועי פולקמן: למחר.

רועי פולקמן: שכירות אפשר להגיע להסכמות.

יואב קיש: לא, אבל שכירות אני רוצה לעשות כשיהיה פה - - -

איתן כבל: אין בעיה.

איתן כבל: שכירות ב-11:30 אמרת?

איתן כבל: 11:30.

יואב קיש: 11:30 שכירות.

יואב קיש: ובזה סיימנו.

יואב קיש: או, הנה אלאלוף.

יואב קיש: אמרו לי הרגע שרוצים לדחות את זה למחר.

איתן כבל: עדיף מחר.

איתן כבל: יש לי מכלאות בוועדה.

שולי מועלם-רפאלי: אבל הוא לא בא לשכירות, הוא בא - - -

שולי מועלם-רפאלי: <1.

שולי מועלם-רפאלי: הצעת חוק לקביעת יום ראשון כיום מנוחה במקום יום שישי, התשע"ו-2016 (פ/2631/20), של חה"כ ציפי לבני וקבוצת חברי כנסת>

שולי מועלם-רפאלי: <3.

שולי מועלם-רפאלי: הצעת חוק שעות עבודה ומנוחה (תיקון – שינוי שבוע העבודה), התשע"ו-2016 (פ/2968/20) של חה"כ דב חנין>

יואב קיש: לא, חוק שעות עבודה.

יואב קיש: לא, על זה הם דיברו.

יואב קיש: לא רוצה.

יואב קיש: כבל, אנחנו דנים בזה עכשיו.

שולי מועלם-רפאלי: יואב, בוא נדבר רגע על הסעיף של בצלאל לפני שעוברים לנושא הגדול.

יואב קיש: טוב, אז מכיוון ששני ראשי הוועדות פה, חבר הכנסת איתן כבל וחבר הכנסת אלי אלאלוף, אנחנו עוברים לדון בבקשת יו"ר ועדת הכלכלה להעברת הצעות החוק הבאות מוועדת העבודה, הרווחה והבריאות לדיון בוועדת הכלכלה, כשפה מדובר על שלוש הצעות של ציפי לבני, שולי מועלם-רפאלי ודב חנין.

יואב קיש: ויש לנו קביעת ועדה לדיון בהצעת חוק שעות עבודה ומנוחה, של חבר הכנסת אלי כהן.

יואב קיש: אני רוצה רק לציין, שכמובן ארבע ההצעות – סליחה, אני מבקש שקט – אנחנו כמובן נקפיד שכל ארבע ההצעות יהיו ביחד, זאת אומרת זה ברור שלא יקרה.

יואב קיש: כרגע יש לנו שלוש הצעות אצל ועדת העבודה, הרווחה והבריאות, ויש לנו עוד הצעה שתיקבע.

יואב קיש: אז כמובן, זה יהיה בהתאם.

יואב קיש: אני מבקש, אלי אלאלוף, תציב בבקשה את הסטטוס של ההצעות שכבר אצלך, ומה קורה מבחינת לוחות זמנים שאתה צופה לזה.

אלי אלאלוף: אני מבקש ייעוץ מהיועצת המשפטית שלך.

אלי אלאלוף: שתגיד לנו: עד עכשיו מי טיפל בנושא של שעות העבודה בעבודה?

יואב קיש: בבקשה.

יואב קיש: כן.

<ארבל אסטרחן: זה נושא מובהק של ועדת העבודה.

אלי אלאלוף: אוקיי.

אלי אלאלוף: אז שמעתם?

אלי אלאלוף: אז למה לפצל את זה?

יואב קיש: לא, לפצל לא יקרה.

אלי אלאלוף: אז, אל"ף, לא לפצל.

אלי אלאלוף: בי"ת, דבר הדיון על ההצעה של אלי כהן רשומה לדיון בשבוע הבא ביום רביעי.

אלי אלאלוף: וזה מה שהתחייבנו, זה כבר רשום אצלנו.

אלי אלאלוף: שריינו את הזמן לזה.

אלי אלאלוף: שלוש ההצעות האחרות, כפי שאמר היושב-ראש בצדק, זה יהיה הצעה משולבת של שלוש ההצעות פלוס אחת.

יואב קיש: נכון.

אלי אלאלוף: לכן אני מבקש מחברי איתן, בבקשה להשאיר את זה איפה שיש התמחות.

אלי אלאלוף: יש יועצים משפטיים מומחים לעסק הזה, הנושא טופל בעבר, מטופל כרגע באופן אוטומטי.

אלי אלאלוף: אם אתה רוצה שזה יהיה בהתייעצות אתך, אני מוכן, היחסים בינינו הם כאלה ש - - -

איתן כבל: יהיה לך קשה לתפוס אותי להתייעצות.

אלי אלאלוף: אבל לדעתי, אמרה היועצת המשפטית בצורה מובהקת, שזה היה תפקיד הוועדה, תשאירו את זה בוועדה.

יואב קיש: טוב.

יואב קיש: איתן, בבקשה.

איתן כבל: תודה.

איתן כבל: האמת, קודם כול, אני רוצה לומר לחברי אלאלוף, אני לא בדיוק מרגיש הכי בנוח מולו, להתעמת מולו.

אלי אלאלוף: גם אני.

איתן כבל: לא, אבל זה בסדר.

אלי אלאלוף: אם הייתי תופס את זה לפני כן, היינו סוגרים את זה בחוץ.

איתן כבל: נכון.

איתן כבל: אבל לא חשוב.

איתן כבל: מנקודת המבט שלי, אני רוצה לומר את זה כך.

איתן כבל: אני רוצה לומר לחברתי היועצת המשפטית, שאני מאוד מאוד מעריך, שהמשפט הנחרץ שלה: ועדת עבודה מובהק, זה נשמע נחרץ, אבל בכמה מובהקויות כאן עסקינן?

איתן כבל: אם הבעיה הייתה מובהקות, הדיון לא היה מתקיים.

איתן כבל: כיוון שהקירות האלה כאן – עוד לא נרד למטה אלא פה – בכל הנוגע למובהקות של איפה נושאים צריכים להיות נדונים, כבר מזמן מזמן לא על סדר יומנו, לצערי.

איתן כבל: ואת יודעת את זה.

יואב קיש: לא, אבל היא תמיד אומרת את דעתה, שזה לא קשור.

יואב קיש: זה שיש שיקולים נוספים – יכול להיות, אבל השיקול של היועצת המשפטית הוא לגיטימי.

אלי אלאלוף: ולא היה תיאום בינינו.

איתן כבל: אדוני היושב-ראש מפרשן אותה בחייה מולי?

איתן כבל: אני הרי יודע, אני הרי מבין, אני מקבל את זה, אני לא בעניין הזה של אני עכשיו מתעמת איתה.

איתן כבל: אלא לבוא ולומר לה, שמבחינתי תמיד הייתי ראש וראשון שתמיד אמר:

איתן כבל: אם הכללים יהיו על-פי מה שחוות הדעת של הייעוץ המשפטי היא זו שתקבע, לאורך כל הדרך תמיד אלך.

איתן כבל: ואני לא רוצה לומר מה אמרת, ואני לא שופט אותך.

יואב קיש: מה אמרתי?

איתן כבל: בעניינים אחרים, כשזה נגע לנושאים אחרים.

איתן כבל: פה ישבת ככה במקום של אלאלוף.

איתן כבל: אבל עזוב.

יואב קיש: אני לא זוכר מה אמרתי.

איתן כבל: אנחנו בבניין פוליטי, כפי שאנחנו אומרים, ואנחנו לא מנסים לא להתנשא ולא לשחק אותה - - -

יואב קיש: אבל למה אתה רואה שזה צריך להיות אצלך?

איתן כבל: כי אומר את זה לך: לגבי התמחות, האמן לי, נהיה מומחים לא פחות מוועדת העבודה והרווחה.

איתן כבל: זו התחייבות.

איתן כבל: דבר שני, העניין המרכזי כאן זה לא דיון, כפי שאנחנו תמיד נוהגים, חבר הכנסת אלאלוף, לעסוק בו בענייני שעות כאלה ואחרות.

איתן כבל: יש כאן נושא שעד היום לא נדון באופן כל כך רציני, כל כך משמעותי.

יואב קיש: אתה דנת כבר בסעיפים האחרים?

יואב קיש: בשלושה האחרים דנת?

אלי אלאלוף: לא.

איתן כבל: עם השלכות על כל המשק.

איתן כבל: ועדת הכלכלה היא בדיוק האכסניה, שעוסקת בכל אותם עניינים בעלי השלכות כלכליות כמעט בכל תחום.

איתן כבל: זו האכסניה הכי טבעית שיכולה להיות.

איתן כבל: אם זה היה דיון סביב עניין של שעה כזאת, אם שעה אחת, שעתיים, שלוש – זה עניין אחר.

איתן כבל: פה מדברים על מהפכה במידה מסוימת או במידה רבה.

איתן כבל: ואם זאת לא הייתה מהפכה אלא עניין נקודתי, לא הייתי בא לפה.

איתן כבל: כיוון שמדובר פה במהפכה גדולה, סברתי שמן הראוי לכם, לנו.

איתן כבל: זה המקום.

איתן כבל: לא לעולם אני יושב-ראש ועדת הכלכלה.

יואב קיש: טוב.

יואב קיש: תודה.

יואב קיש: מאה אחוז.

יואב קיש: מישהו מהמציעים רוצה להתייחס, ממגישי החוק?

יואב קיש: יש לנו פה את שולי מועלם – לא רוצה.

יואב קיש: אלי כהן, אתה רוצה להגיד משהו?

יואב קיש: אני חושב שנגיע להסכמה.

יואב קיש: אני מציע דבר כזה.

אלי אלאלוף: > אתה מרשה לי?

אלי אלאלוף: יש לי הצעה.

יואב קיש: לא, יש לי הצעה לפני זה, ותגיד לי אם זה מקובל עליך.

יואב קיש: אני רוצה לדחות את ההחלטה בנושא ל-11:30.

אלי אלאלוף: לא.

אלי אלאלוף: תן לי הצעה.

יואב קיש: בבקשה, הוא לא רוצה.

אלעזר שטרן: עד אז תהיה ועדה לצדק חלוקתי.

אלעזר שטרן: אולי אפשר לתת לה משהו.

איתן כבל: אני מציע על זה מחר.

איתן כבל: תן לי לנסות להגיע איתם.

אלי אלאלוף: אני מציע שנעשה ועדה משותפת בראשות הוועדה שלי.

<לאה ורון: בראשות מי?

יואב קיש: בראשות ועדת העבודה.

איתן כבל: יש לי גם כן הצעה.

יגאל גואטה: לעשות ועדה משותפת בראשות ועדת הכלכלה.

יגאל גואטה: אתה לא יכול לגנוב את הרעיון שלו, כבל.

יואב קיש: אז אני מציע שההחלטה הזו תתקבל ב-11:30.

יואב קיש: אני מבקש שתצאו רגע שניכם החוצה, תנסו להגיע להסכמות, זה יהיה הכי טוב.

יואב קיש: <2.

יואב קיש: הצעת חוק לקידום הבנייה במתחמים מועדפים לדיור (הוראת שעה) (תיקון מס' 4), התשע"ו-2016 (מ/1057)>

יואב קיש: אני עובר לנושא האחרון לפני שעוברים לנושא ערוץ הכנסת.

יואב קיש: אלי, תישאר רגע, אני צריך אותך פה בעניין הזה.

יואב קיש: האמת, לא, אם רועי פה זה גם בסדר.

יואב קיש: אני מדבר על הצעת חוק לקידום הבנייה במתחמים מועדפים לדיור (הוראת שעה) (תיקון מס' 4).

יואב קיש: יש שתי הצעות: נשמעה הצעה להעביר לוועדת הפנים והצעה לוועדה המיוחדת לדיון בהצעת חוק הרשות הממשלתית להתחדשות עירונית, הוועדה של אלי כהן.

יואב קיש: לא, יש לנו סיכום שזה הולך לוועדת הפנים.

יואב קיש: ועדת הפנים.

יואב קיש: מה אומרת היועצת המשפטית?

<ארבל אסטרחן: פנים.

יואב קיש: פנים.

יואב קיש: אז אני חושב שבהחלט ראוי שיהיה בוועדת הפנים.

יואב קיש: מישהו רוצה להתייחס?

יואב קיש: לא.

יואב קיש: אז מי בעד ועדת הפנים?

יואב קיש: שירים את ידו?

יואב קיש: מי נגד?

יואב קיש: מי נמנע?

יואב קיש: בעד ההצעה להעביר את הצעת החוק לוועדת הפנים והגנת הסביבה – רוב

יואב קיש: ההצעה נתקבלה.

יואב קיש: התקבל.

שולי מועלם-רפאלי: יואב, יש פה גם את הסעיף - - -

יואב קיש: לא, זהו, אנחנו עוברים לערוץ הכנסת.

יואב קיש: נמשיך ב-11:30.

שולי מועלם-רפאלי: רגע, אבל ניסן גם ב-11:30 לא יכול לבוא.

יואב קיש: אז 11:30 יגיד לי שהוא לא בא.

יואב קיש: אז 11:30.

שולי מועלם-רפאלי: רגע, והסעיף של בצלאל?

שולי מועלם-רפאלי: בוא נצביע עליו.

יואב קיש: לא, אנחנו כבר באיחור של עשר דקות.

יגאל גואטה: גם אנחנו באיחור.

<ארבל אסטרחן: אתם מסכימים שזה חוקה?

שולי מועלם-רפאלי: ברור.

שולי מועלם-רפאלי: לכן חבל על הזמן, אין עם זה בעיה בכלל, ארבל.

שולי מועלם-רפאלי: <3.

שולי מועלם-רפאלי: הצעת חוק הצבעה באמצעות תעודת חוגר (תיקוני חקיקה) התשע"ו-2016, של חה"כ בצלאל סמוטריץ וקבוצת חברי כנסת (פ/2413/20).

שולי מועלם-רפאלי: >

יואב קיש: טוב, בגלל שזה בצלאל.

יואב קיש: נו, אז יאללה, רק לבצלאל.

יואב קיש: הצעת חוק הצבעה באמצעות תעודת חוגר.

יואב קיש: אנחנו מדברים על הצעת חוק שהייתה המלצה לוועדת החוקה, חוק ומשפט, וועדת החוץ והביטחון.

יואב קיש: שולי, את מייצגת את בצלאל.

יואב קיש: מה הוא רוצה?

שולי מועלם-רפאלי: הוא רוצה חוקה, כי כל הנושאים שקשורים למערכת הבחירות נדונים בחוקה.

יואב קיש: כל הנושאים של הבית היהודי נדונים בחוקה.

שולי מועלם-רפאלי: לא, נו, יאללה.

שולי מועלם-רפאלי: רגע, תביא את ביטן שחקן חיזוק.

שולי מועלם-רפאלי: יאללה.

יואב קיש: לא צריך שום שחקן חיזוק.

שולי מועלם-רפאלי: הבנתי אותך.

יואב קיש: טוב, אני בעד ועדת החוקה.

יואב קיש: מישהו רוצה להתייחס?

יואב קיש: אוקיי.

יואב קיש: מי בעד?

יואב קיש: שירים את ידו.

יואב קיש: מי נגד?

יואב קיש: מי נמנע?

יואב קיש: בעד ההצעה להעביר את הצעת החוק לוועדת החוקה, חוק ומשפט – רוב

יואב קיש: ההצעה נתקבלה.

יואב קיש: עבר לחוקה.

יואב קיש: יאללה, שחררנו את בצלאל.

יואב קיש: בבקשה.

בשעה 10: <ז.

בשעה 10: בקשת הממשלה להקדמת הדיון בהצעת חוק לימוד חובה (תיקון מס' 34), התשע"ו-2016 (מ/1068) לפני הקריאה הראשונה – רוויזיה>

יואב קיש: בבקשה, אני רוצה לעבור לרוויזיה.

יואב קיש: אלעזר, אתה רוצה לנמק את הרוויזיה?

אלעזר שטרן: כן, כן.

יואב קיש: בבקשה.

אלעזר שטרן: אל"ף, רציתי לשאול, אם יכול להיות שכשהתחלת להגיד: אלעזר שטרן לא פה באמצע הדברים, אז רצית להגיד: אני מבטל את הרוויזיה.

יואב קיש: נכון.

יואב קיש: אם לא היית פה, היינו מבטלים.

יואב קיש: אבל אתה פה.

אלעזר שטרן: אבל אם אתה כל כך מדייק, אז למה לא, אם היית מבטל באותה שנייה - - -

יואב קיש: נתתי לך חמש דקות.

יואב קיש: לא היית פה בווחצי.

אלעזר שטרן: סליחה?

יואב קיש: לא ראיתי אותך בווחצי פה.

יואב קיש: אבל האמת, גם לא ראיתי אותך - - -

אלעזר שטרן: אחר כך.

יואב קיש: נכון.

יואב קיש: הסתכלתי.

יואב קיש: בסדר, אם היית פה בווחצי, אז זכותך לרוויזיה שמורה.

יואב קיש: בבקשה, אני רוצה לשמוע את הרוויזיה, תנמק.

דוד ביטן: לא יותר מדי זמן אבל.

דוד ביטן: שמענו אותו לפני זה.

אלעזר שטרן: ביטן.

דוד ביטן: מה?

דוד ביטן: מה קרה?

דוד ביטן: אנחנו יודעים מה אתה רוצה לומר.

אלעזר שטרן: אז אתה רוצה לדבר במקומי?

יואב קיש: ביטן רוצה לנמק.

יואב קיש: ביטן, תנמק.

אלעזר שטרן: תן לביטן לנמק.

דוד ביטן: לא, תן לו.

יואב קיש: לא, תנמק, ביטן.

דוד ביטן: אחר כך יגידו שאני אמרתי.

יואב קיש: נצביע בעדך, ביטן.

אלעזר שטרן: אני מוכן.

דוד ביטן: אני יכול לנמק טוב מאוד, תאמין לי.

יואל חסון: אפשר לדחות את החוק בחודשיים.

יואל חסון: מה אתה אומר?

דוד ביטן: קודם כול, זו רק קריאה ראשונה.

אלעזר שטרן: אוקיי.

אלעזר שטרן: אחזור על הנימוקים שלי.

אלעזר שטרן: אני יכול להגיד?

יואב קיש: כן, בבקשה.

אלעזר שטרן: שר החינוך נימק חלק מהסיבה למה החוק הקודם לא טוב, בכך שהוא מדבר רק על 2018.

יואב קיש: כן.

אלעזר שטרן: והוא אמר את זה פעמיים לפחות מעל דוכן הכנסת.

יואב קיש: אם זה באמת, אם שר החינוך צודק, אז אני לא מבין למה צריכים לתת פטור מחובת הנחה, אין דחיפות.

יואב קיש: שלי.

שלי יחימוביץ': רגע, אומרים לי מה להצביע.

אלעזר שטרן: לא, יש עוד שלי.

יואב קיש: שלי, תיזהרי, נשים את זה בטוויטר.

יואב קיש: נצייץ את זה.

דוד ביטן: צלם, צלם.

אלעזר שטרן: הדבר השני זה שאתמול ב-09:30 בבוקר הסתיימו עשרה ימים שניתנו להסתייגויות על התזכיר הממשלתי.

אלעזר שטרן: ולמיטב ידיעתי, הוגשו הסתייגויות.

אלעזר שטרן: ולפי מה שדיווח פה נציג משרד החינוך, הוא לא ראה אותן בכלל.

אלעזר שטרן: זאת אומרת, עכשיו אם מדובר רק על 2018 - - -

יואב קיש: אבל דיברנו על זה.

יואב קיש: הרוויזיה לא יכולה להיות - - -

אלעזר שטרן: נתת לי חמש דקות.

אלעזר שטרן: אבל רוב האנשים לא היו.

יואב קיש: אתה חוזר לנושא שאמרנו שהוועדה לא תדון בו.

יואב קיש: תדון בדברים - - -

אלעזר שטרן: לא, סליחה, אני לא מדבר על תוכן החוק.

אלעזר שטרן: אני מדבר על למה - - -

יואב קיש: אתה מדבר על תהליך בעייתי שקרה בממשלה.

אלעזר שטרן: לא, סליחה.

אלעזר שטרן: אני אפילו לא אמרתי שראש הממשלה אמר שהדחיפות היא מסיבות קואליציוניות.

אלעזר שטרן: לא אמרתי את זה.

יואב קיש: אני מבקש שתתייחס – לא נדון - - -

דוד ביטן: הממשלה הניחה - - -

יואב קיש: רגע, ביטן, אל תעזור לי.

יואב קיש: ביטן, זה מפריע.

אלעזר שטרן: מה אתה אומר?

אלעזר שטרן: באמת, נו.

דוד ביטן: אסביר.

דוד ביטן: ברגע שהממשלה הניחה את החוק לכנסת, אז ההסתייגויות לא רלוונטיות - - -

אלעזר שטרן: איזה הסתייגויות?

דוד ביטן: של מה שאמרו - - -

יואב קיש: רק שנייה.

אלעזר שטרן: לא של מה - - - לא ההסתייגויות האלה.

יואב קיש: סליחה, אלעזר, אתה לא עושה את הדיון עם ביטן, הדיון זה אתי ועם ארבל.

יואב קיש: ואם אתה לא רוצה שנתייחס אליך - - -

אלעזר שטרן: אז אני רוצה אתך.

יואב קיש: יפה.

יואב קיש: וביטן, זה מפריע.

יואב קיש: די.

דוד ביטן: מה עשיתי?

יואב קיש: מה עשית?

אלעזר שטרן: תסדרו את הדברים שלכם ביניכם, מה אתם רוצים ממני?

יואב קיש: מאוד פשוט: אני נותן לך עכשיו שלוש דקות, בבקשה.

אלעזר שטרן: אני מאוד מעריך את זה.

אלעזר שטרן: תודה.

אלעזר שטרן: אני אפילו מבטיח לך לקצר.

יגאל גואטה: אבל גם שלוש דקות אחרי זה לביטן.

יגאל גואטה: סתם תוקפים אותו.

דוד ביטן: הודעה אישית אני רוצה.

יואב קיש: בבקשה.

אלעזר שטרן: תהליך פטור מחובת הנחה, שזה לב הדיון כאן, בא לומר שלחוק הזה יש חשיבות גדולה שהוא יתקבל כמה שיותר מהר.

אלעזר שטרן: יש לו השלכות מעשיות.

אלעזר שטרן: לדוגמה, אנשים צריכים לשכור דירות, אנשים בעלי מוגבלויות צריכים לקבל יותר שכר או להנגיש להם דברים.

אלעזר שטרן: הדברים האלה הם הגיוניים.

אלעזר שטרן: המטרה של החוק הזה, אני לא אומר שהיא הפוכה, אני רק אומר, שעוד לא הבנו, וזה מה שצריך אני חושב לנמק בוועדת הכנסת, ואף אחד לא נימק את זה, למה צריך את הפטור הזה עכשיו?

אלעזר שטרן: מה בוער?

אלעזר שטרן: אם היו אומרים את זה, אני אומר לך את האמת, אז אני מבין שאני סטטיסט פה.

אלעזר שטרן: אבל אף אחד לא אמר, חוץ מזה שהקואליציה רוצה, למה צריך לתת לחוק הזה פטור מחובת הנחה.

אלעזר שטרן: או תבטלו בכלל את חובת ההנחה, את פרק הזמן הזה, או שתנמקו למה.

יואב קיש: טוב, תודה.

יואב קיש: ארבל, את רוצה להתייחס לנושא ההסתייגויות.

<ארבל אסטרחן: הנושא פה הוא בקשת הממשלה להקדים את הדיון בקריאה הראשונה.

אלעזר שטרן: מה הנימוק?

יואב קיש: לא, שמענו את הנימוק.

יואב קיש: אני רוצה רגע להתייחס לשאלה שלך על ההסתייגויות בקצרה.

<ארבל אסטרחן: זה באמת לא תקין אם הוגשו השגות מאת הציבור והמשרד לא קיבל אותן.

<ארבל אסטרחן: יכול להיות שיש איזושהי בעיה בתקשורת הזו, אבל, קודם כול, זה לא מונע מהוועדה פה לדון.

אלעזר שטרן: נכון.

<ארבל אסטרחן: ואני מתארת לעצמי שנציג המשרד יבדוק שוב, האם באמת התקבלו הסתייגויות?

<ארבל אסטרחן: הוא אומר שהכתובת שלו היא זו שניתנה, ושהוא לא קיבל את הדברים, אז זה אפילו לא דרך איזה מישהו שלישי.

ישראל אייכלר: שלחו את זה בדואר כנראה.

ישראל אייכלר: עד חודש זה יגיע.

<ארבל אסטרחן: ומובן, אגב, בהקשר להערה הקודמת של חבר הכנסת אייכלר, שמשרד שפרסם נושא לקבלת הערות, בוודאי מעיין בו לפני שהוא בא לכנסת בעניין הזה.

<ארבל אסטרחן: אבל זה לא מונע פה מהוועדה לדון בזה, והמשרד צריך - - -

יואב קיש: טוב.

אלעזר שטרן: רגע, והדבר השני, עצם הנימוק על הפטור, ראוי שיינתן כאן?

<ארבל אסטרחן: ניתן כאן.

אלעזר שטרן: מה?

<ארבל אסטרחן: ניתן על-ידי נציג המשרד, הסביר למה העניין הזה דחוף.

<ארבל אסטרחן: לא רק זה, המשרד בכלל רצה לבקש פטור בכל הקריאות, והוועדה הזו לא נוהגת לעשות את זה, ונותנת פטור רק - - -

יואב קיש: טוב.

יואב קיש: תודה.

יואב קיש: עכשיו נצביע על הרוויזיה, שבעצם מי שמצביע בעד הוא בעד הרוויזיה, לצורך העניין?

<קריאה: כן.

יואב קיש: אוקיי.

יואב קיש: אז נתחיל עם הנגד, כי זה יותר פשוט לי.

יואב קיש: יש את הצעת הרוויזיה של אלעזר שטרן.

יואב קיש: מי נגד ההצעה?

יואב קיש: שירים את ידו.

יואב קיש: ביטן, אתה מצביע או לא?

יואב קיש: שבעה.

יואב קיש: מי בעד הרוויזיה?

<אתי בן יוסף: ארבעה.

יואב קיש: רגע, ספרת גם אותה?

יואב קיש: ארבעה.

יואב קיש: מי נמנע?

יואב קיש: אין נמנעים.

יואב קיש: בעד הרוויזיה – מיעוט

יואב קיש: נמנעים – אין

יואב קיש: שבעה נגד, ארבעה בעד.

יואב קיש: הרוויזיה נדחתה.

יואב קיש: רגע, חכו שנייה.

דוד ביטן: רגע, תן פטור מחובת הנחה פה.

דוד ביטן: אמרתי לך, זה הכול מחוץ לסדר-היום.

דוד ביטן: בהסכמה.

יואב קיש: מה?

דוד ביטן: יש את החוק הזה של נורית קורן.

יואב קיש: לא, הוא לא עולה בכלל.

יואב קיש: זה לא רלוונטי, כי הוא לא עולה.

דוד ביטן: עולה.

דוד ביטן: למה לא עולה?

דוד ביטן: בגלל שאין פטור הוא לא עולה.

יואב קיש: לא עולה.

יואב קיש: לא, הממשלתי לא עולה.

דוד ביטן: לא, יש להם הסכמה של ועדת השרים.

יואב קיש: הממשלתי לא עולה.

יואב קיש: דוד, תבדוק את זה, הרגע אמרו.

דוד ביטן: איזה ממשלתי לא עולה?

שולי מועלם-רפאלי: חברים, תהיו מתואמים על איזה חוקים אתם מדברים, ובואו נתקדם.

דוד ביטן: מדברים פה רק לתת להם פטור, ואחר כך נתווכח.

<ארבל אסטרחן: זה לא על סדר-היום אבל.

דוד ביטן: אז מה?

דוד ביטן: שיוסיף.

יואב קיש: אני לא יכול, זה לא על סדר-היום, אני צריך לקבוע פגישה.

דוד ביטן: אז תוסיף למחר.

יואב קיש: נעשה היום פגישה ב-15:00

דוד ביטן: אז תוסיף את זה ל-15:00.

יואב קיש: נודיע, יהיה דיון נוסף.

<אתי בן יוסף: ואף אחד לא יודע על מה מדובר.

יואב קיש: דוד, עזוב, אני לא אוהב את הזבנג וגמרנו הזה.

יואב קיש: אטפל בזה, בסדר.

יואב קיש: <1.

יואב קיש: הצעת חוק השכירות והשאילה (תיקון – הגבלה על העלאת דמי השכירות), התשע"ה-2015, (פ/604/20), של חה"כ תמר זנדברג>

יואב קיש: <3.

יואב קיש: הצעת חוק שכירות הוגנת (הוראת שעה ותיקוני חקיקה), התשע"ה-2015, (פ/1900/20), של חה"כ דב חנין וקבוצת חברי כנסת>

יואב קיש: <5.

יואב קיש: הצעת חוק שכירות הוגנת (הוראת שעה ותיקוני חקיקה), התשע"ה-2015, (פ/2019/20), של חה"כ רועי פולקמן>

יואב קיש: אנחנו עוברים לנושא הבא על סדר-היום: בקשת יו"ר ועדת החוקה, חוק ומשפט להעברת הצעות החוק הבאות מוועדת הכלכלה לדיון בוועדת החוקה, חוק ומשפט: חוק השכירות והשאילה, של חברת הכנסת תמר זנדברג; חוק שכירות הוגנת, של חברת הכנסת אורלי לוי אבקסיס; חוק שכירות הוגנת, של דב חנין וקבוצת חברי כנסת; חוק שכירות הוגנת, של סתיו שפיר וקבוצת חברי כנסת – יש הסכמה – חוק שכירות הוגנת, של חבר הכנסת רועי פולקמן; חוק שכירות הוגנת, של יאיר לפיד ויעל גרמן.

יואב קיש: אז יש לנו את כל ההצעות האלה, שהדיון היה בין ועדת החוקה, חוק ומשפט לבין ועדת הכלכלה.

יואב קיש: רועי, אתה פה כאחד המציגים.

יואב קיש: אתה יכול להסביר ולהגיד: האם יש הסכמות?

יואב קיש: אין הסכמות?

רועי פולקמן: פניתי ללב פה של גיל, חשבתי שיש מקום שזה יהיה בכלכלה, אבל ביקשו שזה יהיה בחוקה.

רועי פולקמן: אני חושב, קודם כול, שזה היה יכול וצריך להיות בכלכלה, לא ראיתי סיבה מיוחדת להעביר את זה.

יואב קיש: אבל במה אתה תומך עכשיו.

רועי פולקמן: אני חייל נאמן.

רועי פולקמן: אתמוך בבקשה של - - -

יואב קיש: אבל יש הסמכות עם כבל?

רועי פולקמן: היו שיחות עכשיו עם כבל, והיו הסכמות, ואקבל את העמדה - - -

יואב קיש: כבל הסכים.

רועי פולקמן: זה לא נחוץ.

רועי פולקמן: כל עוד זה יעבור, ויעבור מהר.

יואב קיש: אוקיי.

יואב קיש: אז מכיוון שיש הסכמות, אני גם לא מביא פה לדיון עמוק מדי, אלא אם מישהו עוד רוצה להתייחס.

רועי פולקמן: אני רק מבקש שגיל יגיד שזה יעבור מהר.

יואל חסון: אדוני, אני רוצה לומר משהו.

יואב קיש: בבקשה, יואל.

יואל חסון: זה שיש כאן הסכמות, זה מטריד אותי.

יואב קיש: אתה מעדיף שלא יהיו הסכמות?

יואל חסון: זה מעלה חשד שיש כאן דברים שאנחנו לא יודעים.

יואל חסון: אבל מכיוון שאני דואג לעתיד החוק הזה, שהוא חוק חשוב סך הכול, בוא ניתן לזה צ'אנס ונראה - - -

יואב קיש: אני רק רוצה, לא נמצא פה ניסן, אבל בהחלט החוק הזה חייב לעבור בהקדם, ואני יודע שהוועדה עמוסה.

יואב קיש: וכל חוק, לפני שאני שוקל להעביר אותו לוועדת החוקה, אני בדרך כלל רוצה לשמוע מניסן את לוחות הזמנים שלו.

יואב קיש: ולכן אשמח, גיל, כיוון שהוא לא פה, שתיתנו לי תשובה, למרות שאני לא מתנה את זה כרגע באישור של העניין הזה, אבל תיתנו לי תשובה על העניין הזה מתי זה יושלם.

יואב קיש: אוקיי.

יואב קיש: אז אני ממליץ לכנסת לשנות את ההחלטה, ולהעביר את הצעות החוק שדיברנו עליהן, בנושא השכירות והשאילה, לוועדת החוקה, חוק ומשפט.

אלעזר שטרן: אפשר לשאול שאלה ששאלו קודם את היועצת המשפטית?

יואב קיש: כן.

אלעזר שטרן: נדמה לי ככה שאלו אותך על חוק אחר.

אלעזר שטרן: בדרך כלל, איפה חוקים שדנים בשכירות?

אלעזר שטרן: באיזה ועדה היו נדונים?

יואב קיש: טוב, אני מוותר על השלב הזה.

<ארבל אסטרחן: אבל רק אגיד, שפה אני פחות חד-משמעית מאשר - - -

יואב קיש: אתה רוצה לדעת את דעתה?

יואב קיש: לא, איתן נתן את התשובה עשר פעמים - - -

יואל חסון: - - - של היועצת המשפטית.

יואב קיש: בבקשה, אם אתה רוצה.

יואל חסון: מה, זה בניגוד לתקנות הוועדה שלנו?

יואב קיש: היא לא חד-משמעית.

יואב קיש: אוקיי, אני מעלה את זה להצבעה.

יואל חסון: רגע, שנייה, יש לי עוד שאלה.

יואב קיש: לא, יואל, דיברת, סליחה.

יואב קיש: האם זה על דעתו של יושב-ראש ועדת הכלכלה?

יואב קיש: התשובה היא: כן.

שולי מועלם-רפאלי: כן.

שולי מועלם-רפאלי: זה מה שאמרו פה לפני רגע.

יואל חסון: טוב, רציתי לוודא לפרוטוקול.

יואב קיש: מי בעד ההמלצה להעברה, כמו שאמרתי, של הכנסת לוועדת החוקה, חוק ומשפט?

יואב קיש: שירים את ידו.

יואב קיש: מי נגד?

יואב קיש: מי נמנע?

יואב קיש: אחד.

יואב קיש: בעד ההצעה להעביר את הצעת החוק לוועדת החוקה, חוק ומשפט – רוב

יואב קיש: ההצעה נתקבלה.

יואב קיש: ההצעה התקבלה.

יואל חסון: נא לרשום בפרוטוקול שהצבעתי בעד.

יואל חסון: מנהלת הוועדה, הייתי בעד.

רועי פולקמן: יואב ודוד, נושא ימי חופש לא היום בבקשה.

יואב קיש: בסדר.

יואב קיש: אנחנו דוחים למחר את נושא הוועדה בימי החופשה הנוספים.

יואב קיש: אנחנו סוגרים את הישיבה, ותיקבע פגישה אחרת בהמשך.